section_heading: 2020. – danas: Montero
paragraph_text: Dana 7. srpnja 2020. Lil Nas X izjavio je da je rad na njegovu debitantskom albumu "skoro završen". Također je dodao da radi na mixtapeu i pozvao je producente da mu pošalju ritmove za nove pjesme.<ref> Dio pjesme "Call Me by Your Name" objavljen je na internetu tri dana poslije. Najavio je novi singl "Holiday" 8. studenoga 2020., koji je objavljen pet dana poslije.<ref> Na Robloxu se održao virtualni koncert kojim je Lil Nas X podržao novi singl, a u trgovini avatarima u igri pojavili su se razni artikli povezani s pjevačem.<ref> Singl je debitirao na 37. mjestu ljestvice Billboard Hot 100, a popratni je glazbeni spot u prvih nekoliko tjedana nakon objave pregledan nekoliko desetaka milijuna puta.